《别吴帅恕斋 其三》
宋代·林希逸

七聚人人苦恋行，吾乡一事更关情。郡贫已极民县罄，岁计祇关寺取盈。

官要板曹宽未许，闽无保障害非轻。扶持有意公还去，条约春初恰讲明。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。